Thirikari niyaniriire gukaruguria mutaratara wa guthukira aria akuru kigina, igongona riria rigatongorio na President Uhuru Kenyatta muthi wa keri kiumia giukite kaunty-ini ya Murang’a. Minister wa leba na utungata kuri muingi Kazungu Kambi, augite kuma mubango ucio wambiriria mwaka-ini wa 2007, makiria ma andu 59,000 a ukuru wa makiria ma miaka 65 nimagunikite kuma icigo-ini ciothe cia bururi. Kambi augite muigana wa ciringi birioni ikumi na igiri nicio ikuhuthika, kuguna makiria ma andu 450,000 aria marithukagirwo ciringi ngiri igiri mweri. Thengia ya acio akuru, aria angi mekugunika na mutaratara ucio ni aria agumire ni mawathe ngurani, ciana cia ndigwa hamwe na aria ahinyiririku makiria.
kik_Latn